REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/256-21

18. jun 2021. godine

B e o g r a d

Z A P I S N I K

13. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 18. JUNA 2021. GODINE

Sednica je počela u 10.00 časova, na osnovu člana 42. stav 4. Poslovnika Narodne Skupštine, van sedišta Narodne skupštine u Čortanovcima.

Sednicom je predsedavala Katarina Rakić, predsednik Odbora.

Sednici su prisustvovali članovi Odbora: Nikola Vojinović, Goran Pekarski, Slavenko Unković i Bojan Torbica.

Sednici su prisustvovali zamenici članova Odbora: Snežana Petrović (zamenik Krsta Janjuševića), Danijel Đivanović (zamenik Samira Tandira), Rajka Matović (zamenik Dejana Kesara), Nataša Jovanović (zamenik Milosava Milojevića) i Nevenka Kostadinova (zamenik Maje Grbić).

Sednici nisu prisustvovali članovi Odbora: Ivana Nikolić, Adrijana Pupovac, Zoran Bojanić, Milan Urošević, Milutin Mrkonjić, Nikola Kožović i Arđend Bajrami, niti njihovi zamenici.

Sednici je prisustvovala i narodni poslanik Dragana Branković Minčić.

Sednici su prisustvovali iz Ministarstva građevinarstva, saobraćaja i infrastrukture Tomislav Momirović, ministar građevinarstva, saobraćaja i infrastrukture, Miloš Adamović, posebni savetnik ministra, Anita Dimoski, v.d. pomoćnika ministra za železnički i intermodalni saobraćaj, Nebojša Šurlan, v.d. generalnog direktora Infrastrukture železnice Srbije, Marko Lazarević, PR, Jovana Mrkić, PR i Monika Golubović, protokol.

Odbor je, jednoglasno (10 glasova ,,za“), u skladu sa predlogom predsednika Odbora usvojio sledeći

D n e v n i r e d:

1. Razmatranje Informacije o radu Ministarstva građevinarstva, saobraćaja i infrastrukture oktobar-decembar 2020. godine (broj 02-780/20-3 od 18.03.2021. godine)**;**
2. Razmatranje Informacije o radu Ministarstva građevinarstva, saobraćaja i infrastrukture januar-mart 2021. godine (broj 02-1064/21 od 15.06.2021. godine).

Pre prelaska na razmatranje utvrđenog dnevnog reda predsednik Odbora je predložila da se obavi zajednički pretres prve i druge tačke Dnevnog reda. Odbor je, jednoglasno (10 „za“), prihvatio predlog.

Prva i druga tačka Dnevnog reda:

**1. Razmatranje Informacije o radu Ministarstva građevinarstva, saobraćaja i infrastrukture oktobar-decembar 2020. godine**

**2. Razmatranje Informacije o radu Ministarstva građevinarstva, saobraćaja i infrastrukture januar-mart 2021. godine**

U uvodnom izlaganju, ministar Tomislav Momirović je predstavio informacije o radu Ministarstva za navedene periode i informisao Odbor u vezi sa postojećim i planiranim infrastrukturnim projektima u oblasti drumskog i železničkog saobraćaja, kao i sa komunalnim infrastrukturnim projektima. Istaknuto je da je u prvom kvartalu ove godine rast u oblasti građevine veći od 20% i da taj sektor u ukupnom rastu BDP a od 1,2% učestvuje sa dve trećine. Takođe, Odbor je upoznat sa zakonodavnim i normativnim aktivnostima u izveštajnim periodima. U periodu od januara do marta 2021. godine na teritoriji Republike Srbije Ministarstvo je izdalo 5543 akata za gradnju, 3700 lokacijskih uslova i 1276 upotrebnih dozvola. Istaknuto je da se u ovom trenutku projektuje i gradi sve ukupno 1005km auto-puta i brzih saobraćajnica u okviru Programa Srbija 2020-2025, čime izgradnja puteva, pruga, aerodroma i metroa direktno utiče na stopu rasta BDP a Srbije. Takođe, su istaknuti značajni projekti kao što su Moravski koridor od 112km (Pojate-Kruševac/Koševi 27km, Koševi-Adrani 52km i Adrani-Mrčajevci-Preljina 30km), Fruškogorski koridor (petlja Paragovo, obilaznica oko Rume, petlja Kać-Petrovaradin i tunel Iriški venac 3,5km), autoput Ruma-Šabac i brza saobraćajnica Šabac-Loznica, zatim Preljina-Požega, Sremska Rača-Kuzmin, kao i to da su u toku radovi na auto-putu „Vožd Karađorđe“, a u pripremi je i početak radova krajem avgusta ove godine na delu koridora od Niša do Prištine kao i početak radova Požarevac-Veliko Gradište-Golubac u oktobru ove godine. U toku su i radovi na autoputu Beograd-Zrenjanin, takođe, u pripremi su radovi na brzoj saobraćajnici Sombor-Kikinda. Naglašeno je da se pored izgradnje autoputa radi i na projektu regulacije vodotoka Zapadne Morave.

Kada je u pitanju železnička infrastruktura, istaknut je značaj najmodernije pruge u istočnoj Evropi na relaciji Beograd-Budimpešta (Beograd-centar - Stara Pazova 34km, Stara Pazova-Novi Sad 40km i Novi Sad-Subotica državna granica 108km) koja se radi u saradnji sa kineskim i ruskim partnerima.

Kada je reč o vodnom saobraćaju istaknute su značajne investicije u luke i bezbednost plovidbe, kao i u Đerdap 1 i Đerdap 2, privatizacija luke Novi Sad, radovi na projektno-tehničkoj dokumentaciji kada je u pitanju luka Sremska Mitrovica, Bogojevo i Prahovo koji bi bili započeti u decembru 2021. godine, zatim i luka Beograd, najveća u Jugoističnoj Evropi čiji radovi bi trebalo da počnu 2022. godine.

Izgradnja metroa u Beogradu je od nacionalnog značaja, a prvi radovi su planirani za novembar 2021. godine sa završetkom 1 linije 2028. godine, a 2 linije 2030. godine u saradnji sa kineskim i francuskim partnerima.

Što se tiče avio saobraćaja istaknuto je da se planira renoviranje i proširenje aerodroma u Nišu sa početkom radova do kraja 2021. godine, kao i to da je u planu dodatna finansijska podrška za aerodrom „Morava“, zatim da se deo aerodroma „Ponikve“ izgradi za industrijsku zonu u saradnji sa SDPR om i da se aerodrom u Kruševcu osposobi za lokalni saobraćaj.

Na kraju izlaganja, ministar je istakao kada je u pitanju komunalna i kanalizaciona infrastruktura, kao od najvećeg prioriteta, da se planira izgradnja postrojenja za prečišćavanje otpadnih voda u narednih 5 godina u 80 lokalnih samouprava.

U diskusiji, koja je usledila narodni poslanici su postavljali pitanja: u vezi sa putnim prelazom Batajnica, brojem stanica koje će se nalaziti na relaciji Beograd-Novi Sad i brzinom voza koji prolazi kroz Mladenovac, kao i pitanje u vezi sa mogućom izgradnjom saobraćajne petlje u Jakovu u sklopu radova na deonici Surčin-Novi Beograd, čiji završetak je planiran do kraja 2022. godine.

U odgovoru na pitanja narodnih poslanika, ministar je istakao da se traži adekvatno rešenje u vezi sa putnim prelazom Batajnica i da se planiraju dodatna ulaganja u Beovoz i kupovina novih kompozicija. Nebojša Šurlan, v.d. generalnog direktora Infrastrukture železnice Srbije, je naglasio da je rekonstrukcija stanica vezana za završetak pruge od Beograda do Stare Pazove do kraja septembra 2021. godine, a od Stare Pazove do Novog Sada do kraja decembra ove godine. Takođe, ministar je istakao da postoji niz problema u vezi sa eksproprijacijom kada je u pitanju petlja u Jakovu i da se traži adekvatno rešenje za taj problem.

U diskusiji su učestvovali narodni poslanici: Goran Pekarski, Nataša Jovanović i Rajka Mitrović.

Saglasno članu 229. Poslovnika Narodne skupštine, Odbor je razmotrio Informaciju o radu Ministarstva građevinarstva, saobraćaja i infrastrukture oktobar-decembar 2020. godine i odlučio, jednoglasno (10 za), da je prihvati.

Saglasno članu 229. Poslovnika Narodne skupštine, Odbor je razmotrio Informaciju o radu Ministarstva građevinarstva, saobraćaja i infrastrukture januar-mart 2021. godine i odlučio, jednoglasno (10 za), da je prihvati.

Na sednici Odbora vođen je tonski zapis.

Sednica je zaključena u 11.30 časova.

SEKRETAR ODBORA PREDSEDNIK ODBORA

Biljana Ilić Katarina Rakić